Vägistamine

Vägistamine (ladina keeles stuprum, stupratio) on suguühtesse astumine inimesega, kes ei ole sellega vabatahtlikult nõus.

Õigusraamistik
Eesti
Eesti karistusseadustikus klassifitseeritakse vägistamist seksuaalse enesemääramise vastase süüteona. Vägistamiseks loetakse tahtevastast suguühet või muu sugulise iseloomuga teo toimepanemist, kui vägistaja kasutab kas vägivalda või ähvardab sellega või paneb süüteo toime, kasutades ära teise seisundit, milles too ei olnud võimeline vastupanu osutama või toimunust aru saama."Karistusseadustik". § 141 jj, vaadatud 23. juuni 2020

Soome
Soome kriminaalkoodeksis liigitatakse vägistamine seksuaalkuriteoks."Seksuaalsus". Tõlkijad Merle Nuia, Ester Pihl. Medicina. 2009. Lk 438. ISBN 978 9985 829 89 9

 Eelarvamused 
Valitseb arvamus, et vägistamine toimub tavaliselt võõraste rünnakutes, kuid enamik vägistamisi pannakse toime tuttavate ja pereliikmete poolt ning lähisuhtes. Austraalia statistika kohaselt moodustavad lähisuhtes toimunud seksuaalsed kuritarvitamised ligi kolmandiku kõigist selle kategooria juhtumitest, tegelikku juhtumite arvu peetakse suuremaks, kuna valitseb hoiak, et lähisuhtes toimuv vägivald pole päris või õige vägistamine toimub ainult võõraste suhtes. Ka ohvritel on raskusi sellistel puhkudel toimunu sõnastamisega. Samuti kaldub täitevvõim ennekõike menetlema võõrastega seotud juhtumeid, mitte lähisuhtes toimunuid. 

USA-s tehtud uuringu kohaselt on alaealistest vägistamisohvritest enamik vägistatud kellegi tuttava, mitte võõra poolt. Vaid 14,3% enne täisiga vägistatud tüdrukutest ja 19,5% vägistatud poistest olid rünnatud võõra poolt. Ligi pooled alaealistest ohvritest olid vägistatud tuttava poolt, ligi kolmandik sugulase ning 15% naistest ja 6,5% meestest olid varem vägistatud oma seksuaalpartneri või ekspartneri poolt.

 Vaata ka 

 lähisuhtevägivald
 ohvrisüüdistamine
 õiglase maailma hüpotees

Viited

Kategooria:Kuriteod
Kategooria:Seksuoloogia
Kategooria:Seksuaalvägivald